அதாவது , சரடுவிட்டு , அதைச் சகிக்கும் பத்திரிகை ஸ்தாபனங்களிலிருந்து பிழைக்கிறவன் ; என்னுடையது அங்கீகரிக்கப்படும் பொய் ; அதாவது கடவுள் , தர்மம் என்று பல நாமரூபங்களுடன் , உலக " மெஜாரிட்டி'யின் அங்கீகாரத்தைப் பெறுவது ; இதற்குத்தான் சிருஷ்டி , கற்பனா லோக சஞ்சாரம் என்றெல்லாம் சொல்லுவார்கள். இந்த மாதிரியாகப் பொய் சொல்லுகிறவர்களையே இரண்டாவது பிரம்மா என்பார்கள். இந்த நகல் பிரம்ம பரம்பரையில் நான் கடைக்குட்டி. இதை எல்லாம் நினைக்கப் பெருமையாகத்தான் இருக்கிறது. நாங்கள் உண்டாக்குவது போல் , அந்தப் பிரமனின் கைவேலையும்